新創建集團

新創建集團有限公司係香港一間綜合基建企業，2002年成立。公司由新創建前身太平洋港口有限公司、新世界創建同埋新世界基建嘅基建業務重組而成。公司嘅主要股東係新世界發展，主席係生意人鄭家純。集團主要業務包括投資及管理中國收費高速公路、橋同埋隧道，經營發電廠、食水及廢物處理廠，亦從事貨櫃裝卸、物流及倉儲等業務。集團其他業務有金融、保險、物業管理，建築、環境及機電工程等業務。

新創建旗下嘅香港會議展覽中心有限公司負責管理灣仔香港會議展覽中心。新創建集團喺2010年6月11號宣佈同豐盛創建企業有限公司達成協議，向佢出售部分從事服務業務嘅附屬公司－新創機電工程集團有限公司，總代價8.885億港元。

2023年6月27號，周大福企業提出以每股9.15港元收購重未實益持有嘅新創建全部已發行股份，比新創建股份喺最後交易日暫停買賣前喺香港聯合交易所所報嘅收市價每股7.99港元溢價14.5%。要約所需嘅最高現金金額將約爲355.12億港元。

集團組織架構